Source: http://www.toppravo.sk/slovnik/
Timestamp: 2017-01-17 10:50:58+00:00

Document:
Slovník - právnické a latinské výrazy | topPravo.sk
Slovník – právnické a latinské výrazy	Abalienatio – scudzenie
Abdicatio – zrieknutie sa, odstúpenie z úradu
Ab intestato – bez testamentu (o dedení zo zákona
Ab initio – od začiatku
Abrogatio – zrušenie zákona
Abrogare legem – anulovať zákon
Absolutio ab actione – oslobodenie spod žaloby z materiálneho dôvodu
Absolutio ab instantia – oslobodenie spod žaloby z formálneho dôvodu
A contrario – v protiklade
Accusatio – žaloba
Ad absurdum – do nezmyselnosti, dokazovať nezmyselnosť
Ad acta – k spisom (pripojiť, odložiť ako vybavené, bezpredmetné)
Ad diem – do dňa
Ad hoc – zatiaľ, k tomuto, len na tento prípad, len na tento účel
Ad litteram – doslova
Ad personam – so zreteľom na určitú osobu
Ad usum proprium – na vlastné použitie
A fortiori – tým viac
Ante – pred
A posteriori – z neskoršieho, zo skúsenosti
A priori – už vopred, z predchádzajúceho
Beneficium – dobrodenie, výhoda
Bilateralis – dvojstranný
Bona – majetok
Bona acquisita – nadobudnutý majetok
Bona fide – v dobrej viere, dobromyseľne
Capitis deminutio – zníženie právnej spôsobilosti
Casus – náhoda, prípad, nehoda
Causa – príčina, spor, sporná vec
Causae cognitio – preskúmanie veci, sporu
Causa remota – nepriama príčina
Causa proxima – bezprostredná príčina
Cessio – postúpenie pohľadávky
Cessio litis – vzdanie sa, odstúpenie od sporu
Ceteris paribus – za rovnakých okolností, za rovnakých podmienok
Codex – zbierka, rukopis
Cognatio – pokrvní príbuzenstvo
Cognitio – preskúmanie
Concursus actionum – súbeh žalôb
Constat – je známe, je isté
Constat inter omnes – je všeobecne známe, platné
Contra – proti
Contra bonos mores – o konaní, ktoré sa prieči dobrému vychovaniu
Contra ius – v rozpore s právom
Contra legem – proti zákonu, v rozpore so zákonom
Corpus iuris civilis, CIC – zbierka občianskeho práva (občiansky zákonník)
Crimen – zločin
Curriculum vitae – beh života, životopis
De facto – skutočne, podľa skutočného stavu
De iure – z práva, podľa práva
De lege ferenda – z hľadiska budúceho zákona
De lege lata – z hľadiska platného zákona
Dies a quo – odo dňa, začiatočná lehota
Dies, ad quem – do dňa, končiaca lehota
Divortium – rozvod
Doctor iuris – doktor práva
Dolus – úmysel, podvod
Dolus directus – priamy úmysel
Dolus indirectus – nepriamy úmysel
Dolus malus – zlý úmysel, podvod
Donatio – dar, darovanie
Druhopis – Eo ipso – samo sebou, samozrejme
ESĽP – Európsky súd pre ľudské práva (medzinárodný súdny orgán so sídlom v Štrasburgu 1959), základné informácie o konaní pred ESĽP
Et cetera, etc. – a tak ďalej
Euroadvokát − občan členského štátu EÚ alebo iného zmluvného štátu Dohody o EHP, ktorý je oprávnený poskytovať právne služby samostatne na základe profesijného označenia uvedeného v prílohe č. 1 zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
Ex ante – už predom, vopred (opak ex post)
Ex constitutione – z ústavy
Ex nunc – od teraz (napr. účinné)
Ex tunc – už odvtedy (spätná účinnosť právnej úpravy alebo zmluvy)
Ex offo, ex officio – z úradnej povinnosti
Explicite – so všetkou zreteľnosťou, jasne, zrejme
Expressis verbis – výslovne
Extra culpam – bez viny, nevinný
Finančné zadosťučinenie (ústavný súd) − ústavný súd môže v konaní o sťažnosti podľa čl. 127 ústavy priznať tomu, koho základné právo alebo sloboda sa porušili, aj primerané finančné zadosťučinenie. Ak sa sťažovateľ v sťažnosti domáha primeraného finančného zadosťučinenia, musí uviesť rozsah, ktorý požaduje, a z akých dôvodov sa ho domáha. Ak ústavný súd rozhodne o priznaní primeraného finančného zadosťučinenia, orgán, ktorý základné právo alebo slobodu porušil, je povinný ho vyplatiť sťažovateľovi do dvoch mesiacov od právoplatnosti rozhodnutia ústavného súdu.
Ibidem (ibd., ib., ibid.) – na tom istom mieste, tamže, tamtiež
In abstracto – vo všeobecnosti
In concreto – konkrétne, na daný prípad vzhliadnuté (opak in abstracto)
In dubio pro reo – v pochybnosti (rozhodni) v prospech žalovaného
In medias res – k jadru veci
Inter alia – medzi inými
Intervenient – vedľajší účastník
Ipso facto – samým činom, samým faktom (právne účinky činu nastupujú samy od seba)
Iura novit curia – práva pozná súd, súd pozná právo
Iura quaesita – nadobudnuté práva
JUDr. (Doctor iutriusque iuris) – doktor oboch práv (civilného i kanonického)
Konanie pre ústavným súdom − začína sa na základe písomného návrhu a je ukončené právoplatným rozhodnutím (nálezom alebo uznesením) alebo odložením veci podľa § 23a zákona o ústavnom súde (v prípade, ak podanie nespĺňa náležitosti kvalifikovaného návrhu na začatie konania)
Liberácia – zbavenie sa objektívnej zodpovednosti za vzniknutú škodu za podmienok presne stanovených zákonom. Napr. podľa ustanovenia § 420a ods. 3 Občianskeho zákonníka zodpovednosti za škodu sa ten, kto ju spôsobil, zbaví, len ak preukáže, že škoda bola spôsobená neodvrátiteľnou udalosťou nemajúcou pôvod v prevádzke alebo vlastným konaním poškodeného. (Liberačné dôvody aj ust. § 428 Ob.Z.)
Mandatum – príkazná zmluva, príkaz
Matrimonium – manželstvo
Matrimonium legitimum – legitímne manželstvo
Mea culpa – moja vina
Mimoriadne dovolanie – procesná prípustnosť mimoriadneho dovolania podaného na podnet účastníka je v občianskom súdnom konaní podmienená tým, že tento účastník najprv sám neúspešne využil možnosť podať všetky zákonom dovolené riadne a mimoriadne opravné prostriedky (resp. využil všetky zákonom prípustné postupy), ktoré boli potenciálne spôsobilé privodiť pre neho priaznivejšie rozhodnutie. Pokiaľ túto možnosť nevyužil, mimoriadne dovolanie treba odmietnuť (stanovisko NS SR). Mimoriadne dovolanie podáva generálny prokurátor na dovolacom súde do jedného roka od právoplatnosti rozhodnutia súdu – § 243g OSP.
Modus – spôsob
Mortis causa – pre prípad smrti
Mutatis Mutandis – s príslušnými nevyhnutými zmenami, po nevyhnutných úpravách
Nález (ústavného súdu) − rozhodnutie ústavného súdu vo veci samej
Ne bis in idem – nie dvakrát v tej istej veci, (zákaz dvojitého postihu; právo nebyť opakované súdený alebo trestaný za ten istý čin)
Negotium – právny úkon
Negotium dissimulatum –zakrytý právny úkon
Negotium simulatum – simulovaný právny úkon
Nemo tenetur se ipsum accusare – nikto nie je povinný svedčiť proti sebe
Nexus – vzťah, spojitosť, súvislosť
Nota bene – dobre si zapamätaj
Nullum crimen, nulla poena sine lege – žiaden trestný čin, žiaden trest bez zákona
Obvinený – ten, kto je podozrivý zo spáchania trestného činu. Voči obvinenému možno použiť prostriedky určené Trestným poriadkom až vtedy, ak bolo voči nemu vznesené obvinenie. Práva obvineného – § 34 Trestného poriadku.
Obžalovaný – po nariadení hlavného pojednávania sa obvinený označuje ako obžalovaný
Odsúdený – ten, proti ktorému bol vydaný odsudzujúci rozsudok, ktorý už nadobudol právoplatnosť
Pacta sunt servanda – dohovory sa majú dodržiavať
Per se – sám sebou, samozrejme
Post factum – dodatočne, po udalosti, ktorá sa už stala
Právo doživotného užívania (nehnuteľnosti) – vzniká na základe zmluvy o zriadení vecného bremena a zapisuje sa do katastra nehnuteľností. Darca nehnuteľnosti môže naďalej bývať v darovanej nehnuteľnosti, ale nevyplýva z neho povinnosť obdarovaného starať sa o darcu v chorobe a v starobe a zabezpečiť mu dôstojný pohreb. Takéto “dodatočné” povinnosti obdarovaného je potrebné konkretizovať v zmluve. Zriadenie vecného bremena môže byť súčasťou darovacej zmluvy alebo samostatnou zmluvou a následným vkladom vecného bremena do katastra nehnuteľností. V prípade vecného bremena úradne osvedčený musí byť podpis darcu, ale aj obdarovaného (povinného z vecného bremena).
Predlženie dedičstva – výška dlhov poručiteľa je vyššia ako celková hodnota dedičstva, ktoré zanechal
Prevádzkovateľ vozidla – je vlastník vozidla alebo ním určený držiteľ osvedčenia o evidencii vozidla, ktorí sú zapísaní v osvedčení o evidencii vozidla a oprávnení rozhodovať o použití vozidla, alebo vlastník vozidla alebo ním určený držiteľ technického osvedčenia vozidla, ktorí sú oprávnení rozhodovať o používaní vozidla.
Priestupok – je zavinené konanie, ktoré porušuje alebo ohrozuje záujem spoločnosti a je za priestupok výslovne označené v zákone…
Prima facie – na prvý pohľad
Prvopis – originál, je listina, ktorá obsahuje autentický záznam vrátane originálnych prvkov dosvedčujúcich pravosť prejavu vôle; môže byť vyhotovený vo viacerých rovnopisoch
Quid pro quo – niečo za niečo
Referendum abrogativo – referendum o zrušení zákonnej úpravy
Ratio decidendi – zmysel rozhodovania, odôvodnenie rozhodnutia
Res publicae – veci verejné (vo vlastníctve štátu)
Restitutio in integrum – navrátenie do predošlého (pôvodného) stavu
Rovnopis – jeden z viacerých kusov tej istej listiny (napr. zmluvy)
Sine qua non – (podmienka) bez ktorej nie, conditio sine qua non nevyhnutná podmienka
Ubi ius, ibi remedium – kde právo, tam náprava
Ubi societas, ibi ius – kde je spoločnosť, tam je právo
Upustenie od potrestania – od potrestania páchateľa prečinu, ak ním nebola spôsobená smrť alebo ťažká ujma na zdraví, možno upustiť, ak
prečin spáchala osoba z donútenia v priamej súvislosti s tým, že bol na nej spáchaný trestný čin obchodovania s ľuďmi podľa § 179, trestný čin sexuálneho zneužívania podľa § 201 až 202, alebo trestný čin výroby detskej pornografie podľa § 368,
Ak sa na základe uvedených skutočností upustilo od potrestania páchateľa, hľadí sa na páchateľa, ako keby nebol odsúdený.
Určovacia žaloba – žalobca sa ňou domáha určenia, či tu právny vzťah alebo právo je alebo nie je. Základným predpokladom, aby sa súd zaoberal otázkou neplatnosti v rámci určovacej žaloby, je preukázanie naliehavého právneho záujmu na takomto určení. Podľa výkladu podávaného ustálenou súdnou praxou je naliehavý právny záujem daný najmä tam, kde by bez požadovaného určenia bolo právo žalobcu ohrozené alebo by sa jeho postavenie stalo neistým. Žaloba preto spravidla nemôže byť opodstatnená tam, kde možno žalovať na splnenie povinnosti podľa § 80 písm. b) Občianskeho súdneho poriadku. Ak sa napr. žalobca domáha určenia, že je vlastníkom nehnuteľnosti, pri ktorej je v katastri nehnuteľností zapísaný ako vlastník niekto iný, má (vo vzťahu k tejto osobe) nepochybne naliehavý právny záujem na požadovanom určení. Vzťah určovacej a vylučovacej žaloby.
Veriteľ – (kreditor) je fyzická alebo právnická osoba, voči ktorej vykazuje dlžník peňažný záväzok. Veriteľ má voči dlžníkovi pohľadávku.
Vice versa – naopak, obrátene
Vylučovacia (excindačná) žaloba – inštitút ochrany tretích osôb proti nezákonnému zápisu ich majetku do konkurznej podstaty úpadcu
SME onlineGene Cernan videl z Mesiaca svet bez hranícŠtát sa háda s RegioJetom, kto má uvoľniť trasu do KošícOdhalili daňový podvod so sušenými hríbmiDrzí rodičia zhoršujú lekársku starostlivosť o dieťaZomrel Gene Cernan, posledný muž, ktorý kráčal po Mesiaci

References: De lege ferenda
De lege lata
 súd 
 súd 
 čl. 127
 súd 
In dubio
 súd 
 § 23
 § 420
 § 428
 § 243
 § 34
 § 179
 § 201
 § 368
 súd 
 § 80